Diari Oficial de la Generalitat Valenciana


Sumari del DOGV 7995, del 08-03-2017 (2017/1893)

RESOLUCIÓ de 27 de febrer de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es minoren i deixa sense efecte les subvencions concedides per Resolució de 19 d'octubre de 2016, per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana, convocades per Resolució de 5 d'agost de 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1893


Data del document
:   27-02-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 27 de febrer de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es minoren i deixa sense efecte les subvencions concedides per Resolució de 19 d'octubre de 2016, per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana, convocades per Resolució de 5 d'agost de 2016. [2017/1893]  
De conformitat amb el que preveu el Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i d'acord amb l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOCV 7837, 26.07.2016),en la qual s'estableixen les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals, el que disposa la Resolució de 5 d'agost de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen, per a l'any 2016, subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana (DOCV 7851, 16.08.2016), i una vegada finalitzat el termini i el procés de justificació de les subvencions concedides per Resolució de 19 d'octubre de 2016 (DOGV 7901, 21.10.2016), de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer  
Minorar la subvenció concedida als ajuntaments de la Comunitat Valenciana que es detallen en l'annex I d'aquesta resolució i pels motius que s'hi indiquen.  
  
Segon  
Deixar sense efecte la subvenció concedida a l'ajuntament de la Comunitat Valenciana que es detalla en l'annex II d'aquesta resolució pel motiu que s'hi indica.  
  
Tercer  
La publicació de la present resolució no modifica el termini de justificació de les subvencions tal com ve establida en la Resolució de 19 d'octubre de 2016 (DOCV 7901, 21.10.2016), de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana.  
  
Quart  
De conformitat amb el que estableixen els articles 123 i 124 de la Llei 39/2015, d'1 d'octubre, de la LPACAP, contra la present resolució, que posa fi a la via administrativa, es podrà interposar un recurs potestatiu de reposició, davant de la consellera de Justícia, Administració Pública, Reformes Democràtiques i Llibertats Públiques, en el termini d'un mes comptat des de l'endemà de la publicació d'aquesta resolució, o directament recurs contenciós administratiu davant de la Sala Contenciosa-Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la LJCA. Tot això sense perjudici que s'utilitze qualsevol altra via que es considere oportuna.  
  
València, 27 de febrer de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.